kardosdrur/scandi-wiki huggingface dataset:
Merkur Spiel-Arena

Esprit Arena (tidligere LTU Arena) er et fodboldstadion i Düsseldorf, Tyskland. men i 2009 købte Esprit Holdings rettighederne til navnet. Til daglig er stadion hjemmebane for Fortuna Düsseldorf.

Eurovision Song Contest 2011 blev afholdt i Esprit Arena.

Eksterne henvisninger 
 Esprit Arenas hjemmeside

Fodboldstadioner i Tyskland
Düsseldorf
Etableret i 2004
Francesco Landini

Francesco Landini (også Francesco Landino; ca. 1325 i Fiesole ved Firenze – 2. september 1397 i Firenze)  var en florentinsk komponist og organist, sanger, poet og instrumentmager; en populær komponist i anden halvdel af 1300-tallet.

Liv og virke 
En koppesygdom gjorde Francesco Landini blind i barndommen. Han vendte sig til musikken og beherskede flere instrumenter ud over orgel, for eksempel lut, og han sang, skrev poesi og komponerede. Ifølge biografen Villani (Filippo Villani ?) beskæftigede Landini sig også med astrologi, etik og filosofi. Han var ansat som organist ved Santa Trinità-klosteret i Firenze, og 1365-1397 organist og kapellan ved San Lorenzo-kirken i Firenze.

Værk 
Der er bevaret over 150 værker efter ham, tolv to- og trestemmige madrigaler, en caccia (it. for kanon ?), mere end 140 ballater og nogle få messer. Man antager at Landini skrev teksten til mange af sine værker.

Landini-værker findes i følgende manuskripter:
 Codex Panciatichiano (f.1-50)
 Codex Reina
 Codex Squarcialupi

Eksterne henvisninger 
 Værkfortegnelse og diskografi  af Todd M. McComb 
 Davide Daolmi: Francesco Landini  , med kildetekst og billeder fra Squarcialupi-Codex
 What is a Landini cadence?  af Margo Schulter  ('Hvad er en Landini-kadence?')

Komponister fra middelalderen
Komponister fra Italien
Musikinstrumentmagere
Art Acord

Arthemus Ward "Art" Acord (født 17. april 1890 i Utah i USA, død 4. januar 1931 i Chihuahua i Mexico) var en amerikansk stumfilmskuespiller.

Acord har fået en stjerne på Hollywood Walk of Fame for sin indsats inden for filmens verden.

Filmografi 
 1911 – Custer's Last Stand
 1915 – When the Fiddler Came to Big Horn
 1915 – The Cowboy's Sweetheart
 1915 – Man-Afraid-of-His-Wardrobe
 1928 – Two-Gun O'Brien
 1928 – The Arizona Kid 
 1929 – The White Outlaw
 1929 – Fighters of the Saddle

Eksterne henvisninger 

 
 Art Acord
 

Skuespillere fra Utah
Hollywood Walk of Fame
Beniamino Gigli

Beniamino Gigli (født 20. marts 1890 i Recanati i Italien – død 30. november 1957 i Rom, Italien) var en italiensk operasanger (tenor).

Han begyndte at synge som syvårig og fik snart et stipendium til sangstudier i Rom. I 1914 vandt han en konkurrence i Parma og debuterede i La Gioconda samme år. I 1918 indspillede han sin første grammofonplade.

Han sang i blandt andet i Italien, Spanien og Sydamerika, og sang 1920-1932 på Metropolitan i New York. Han gav koncerter i en række andre lande, herunder Danmark, hvor han optrådte i K.B. Hallen i 1950.

Gigli blev betragtet som Enrico Carusos efterfølger og sin tids fremmeste tenor. Hans repertoire bestod særlig af italienske og franske operapartier, og han skrev en selvbiografi. Han nåede at medvirke i omkring 20 spillefilm.

Beniamino Gigli døde af lungebetændelse i sin villa i Rom d. 30. november 1957.

Referencer

Eksterne henvisninger 

 

Operasangere fra Italien
F354 Niels Juel

Korvetten Niels Juel var det første af Søværnets tre skibe af Niels Juel-klassen. Skibet blev bygget i slutningen af 1970'erne og gjorde tjeneste frem til 2009, hvor det udgik af flådens tal. Skibet er opkaldt efter den danske admiral og søhelt Niels Juel og er navngivet af H.M. Dronning Margrethe 2.. Skibet udgik af flådens tal 18. august 2009 og blev hugget op på Lindøværftets tidligere område i februar 2013.

Skibet var det fjerde skib i søværnet med navnet Niels Juel. En af fregatterne af Iver Huitfeldt-klassen bærer også navnet Niels Juel.
 Niels Juel (Kanonchalup, 1809-1814)
 Niels Juel (skruefregat, 1856-1879)
 Niels Juel (artilleriskib, 1923-1943)
 Niels Juel (korvet, 1980-2009)
 Niels Juel (fregat, 2011-)

Billedgalleri

Se også 
 Niels Juel-klassen
 F355 Olfert Fischer
 F356 Peter Tordenskiold
 Iver Huitfeldt-klassen

Referencer

Eksterne links 

 Flådens Historie: F354 Niels Juel 

Korvetter fra Danmark
Viktor Lutze

Viktor Lutze (født 28. december 1890 i Bevergen, Tyskland, død 2. maj 1943) var politichef i Hannover 1933 og chef for SA fra 1934 til sin død.

Han blev optaget i den tyske armé i 1912 og deltog i første verdenskrig, hvor han mistede venstre øje. Efter krigen blev Lutze ansat i politiet. Han var medlem af NSDAP og statsrådet i Preussen. 

Hans deltagelse i De lange knives nat i 1934 var meget vigtig, idet han informerede Adolf Hitler om Ernst Röhms aktiviteter mod regimet. Efter udrensningen udnævntes han til Ernst Röhms efterfølger som chef for SA. 

Han omkom i en bilulykke på en tysk motorvej i 1943.

Han belønnedes posthumt af Adolf Hitler med den tyske orden af første grad.

Eksterne henvisninger 

Nazister fra Tyskland
Omkomne ved trafikulykker i Tyskland
Ulvemose (Solrød Kommune)

Ulvemose er et ejerlav i den vestlige del af Havdrup Sogn, som i dag er fuldstændig domineret af stationsbyen Havdrup. Oprindelig var Ulvemose en del af Havdrup Ejerlav, men omkring 1870, da Roskilde-Køge-Masnedsund jernbanen (den nuværende jernbane Lille Syd) blev anlagt i den vestlige del af ejerlavet og der blev bygget en station i den efterhånden udtørrede og nu forsvundne Ulvemose ved husmandsbebyggelsen Ulvemose Huse, blev Ulvemose Ejerlav udskilt fra Havdrup Ejerlav. Efterhånden udviklede Ulvemose Huse sig til den nuværende stationsby Havdrup, men selv på et kort fra 1897 hedder stationsbyen stadig Ulvemose Huse.

Kilder 

Havdrup
Lokaliteter i Solrød Kommune
Ejner Bech

Nils Peter Ejner Bech (15. maj 1913 i Kolding - 5. maj 1956 i Kolding) var en dansk kapgænger medlem af Kolding IF.

Ejner Bech deltog i 50km gang på OL 1936 i Berlin, men brød løbet.

Personlig rekord 
 50km gang: 4,58,50 (1936).

Kilder 
 

Kapgængere fra Danmark
Danske OL-deltagere i atletik
Atleter fra Kolding IF
Personer fra Kolding
AIK 95

Arbejdernes Idræts Klub af 1895 (forkortet AIK 95) er en dansk idrætsklub hjemmehørende i København. Foreningens træningsfaciliteter findes på Genforeningspladsen.

Foreningens historie 
Grunden til stiftelsen af klubben blev taget i Rømersgade 22 over gården den 11. september 1895. Mødet blev afholdt på initiativ af folketingsmand A.C. Meyer, der i "Socialdemokraten" havde indkaldt til mødet med det formål at få stiftet en idrætsklub for arbejdere.
Ideen til dette møde fik han af en sprøjtefører ved Københavns Brandvæsen, Peter Laurits Jacobsen (P.L. Jacobsen), farfar til Robert Jacobsen. 
Klubben blev formelt stiftet på den konstituerende generalforsamling den 9. oktober i Læderstræde 26, hvilket gør den til en af Danmarks første og ældste idrætsklubber. Klubbens første formand blev P.L. Jacobsen, som havde lært boksning om bord på amerikanske skibe, og som indførte boksningen i Danmark. Det skete i Arbejdernes Idræts Klub, som blev den første danske bokseklub, og som hurtigt fulgtes af flere andre såsom IK99, Østerbro Athletik- og Bokseklub (en af IF Sparta's stiftende foreninger), Bokseklubben Olympia, Athletklubben Hermod  og AK Jyden.
Det blev hurtigt til adskillige danske mesterskaber i boksning og vægtløftning for AIK, som vandt samtlige vægtklasser ved bokse-DM 1903. 

Danmarks første maratonløb blev arrangeret af AIK 95 og fandt sted den 25. oktober 1896. Løbet startede på Øster Allé, og ruten gik ad Birkerødvej til Hørsholm og retur. Senere viste det sig, at distancen var for kort, 39,1 km i stedet for datidens maratondistance 40,2 km, Løbet, som havde 18 startende og 9 fuldførende, blev vundet af Christian Andersen i tiden 3:26,20.
Den 30. juli 1916 satte Niels Petersen verdensrekord i 30 km kapgang med tiden 2.41,54.

I klubbens første år udviklede den sig på alle måder og specielt hvad angik antallet af sportsgrene. Der var boksning, brydning, vægtløftning, atletik, kapgang, gymnastik, svømning, fodbold (fra 1898), vandpolo, skiløb, skøjteløb og orienteringsløb. Den store sportslige alsidighed svandt ind, sportsgren efter sportsgren forsvandt til regi i andre klubber, og fra 1913 var AlK en ren atletikklub. Det skyldtes mangel på interesse, kun boksning var officielt endnu på programmet til 1915, men i realiteten var den væk fra 1913. Senere er håndbold (fra 1922), bordtennis (fra 1924) og badminton (fra 1978) kommet til.

Se også
:Kategori:Atleter fra AIK 95

Eksterne kilder/henvisninger 
 AIK 95s hjemmeside 

Atletikklubber i Danmark
Sportsklubber i København
Arbejderbevægelsen i Danmark
Etableret i 1895
Nordvest
Sømandshjemmet i Nuuk

Sømandshjemmet er et trestjernet hotel i Nuuk, Grønland, som ligger i en karakteristisk rød bygning. Det har 41 værelser, 37 af dem har badeværelse. Hotellet har fire store værelser til handicappede.

Eksterne henvisninger 
Hjemmeside, fælles for sømandshjemmene i Grønland  

Hoteller i Grønland
Virksomheder i Nuuk
Bygninger, konstruktioner og anlæg i Nuuk
F355 Olfert Fischer

Korvetten Olfert Fischer (ofte forkortet og omtalt som OLFI) var en korvet i det danske Søværn. Korvetten var det andet skib i Niels Juel-klassen og var opkaldt efter den danske søhelt og viceadmiral Olfert Fischer. Skibet indgik i flådens tal i 1981 og har siden spillet en stor rolle i den danske udenrigspolitik som det første moderne danske orlogsfartøj, der har deltaget i en international operation. Den 18. november 2009 blev skibets kommando strøget og skibet skal efter planen erstattes af en moderne fregat af Iver Huitfeldt-klassen.

Operation Faraway 

Efter den irakiske invasion og okkupation af Kuwait i starten af august 1990 indførte de Forenede Nationer et antal sanktioner mod Irak og anmodede samtidig sine medlemslande om at stille militære styrker til rådighed for at implementere disse sanktioner. Den 31. august besluttede folketinget, at korvetten Olfert Fischer skulle udgøre det danske bidrag til denne styrke. Olfert Fischers mandat strakte sig dog kun til at håndhæve FN-sanktionerne og skibet måtte derfor ikke tage del i de aktive krigshandlinger. Skibets udsendelse, som sluttede da Olfert Fischer vendte hjem til Danmark den 15. september 1991 efter 368 dages sejlads, var den første operation et dansk orlogsfartøj havde deltaget i uden for Europas grænser siden kolonitiden. Udsendelsen markerede en ændring i den danske udenrigspolitik over mod en mere aktivistisk sikkerheds- og udenrigspolitik.

Operation Iraqi Freedom 

Den 21. marts 2003 vedtog folketinget beslutningsforslag B118, som gjorde det muligt endnu engang at sende Olfert Fischer samt ubåden S323 Sælen til den persiske bugt for at støtte den amerikansk og britisk anførte invasion af Irak. Den 3. april ankom den danske korvet til den amerikanske flådes hovedbase i Bahrain i den Persiske Golf.

Skæbne 
Skibet udgik af flådens tal 18. august 2009 og blev hugget op på Lindøværftets tidligere område i februar 2013.

Navne 
Skibet er det andet skib i søværnets historie, der er navngivet Olfert Fischer:
 Olfert Fischer (kystforsvarsskib, 1905-1936)
 F355 Olfert Fischer (korvet, 1981-2009)

Se også 
 Søværnet
 Niels Juel-klassen
 F354 Niels Juel
 F356 Peter Tordenskiold

Referencer

Eksterne links 
 Flådens historie: Olfert Fischer 
 Flådens historie: Korvet i ørkenstorm 
 Med korvetten Flådens historie: Olfert Fischer i den persiske golf 
 Flådens historie: Operation Iraqi Freedom 
 YouTube: Operation Faraway 1
 YouTube: Operation Faraway 2 
 YouTube: Operation Faraway 3

Korvetter fra Danmark
F356 Peter Tordenskiold

Peter Tordenskiold var en af Søværnets tre korvetter af Niels Juel-klassen. Skibet blev bygget på Aalborg Værft og indgik i aktiv tjeneste i 1982.

Skibet er navngivet efter den dansk-norske søhelt Peter Tordenskiold og er ofte benævnt med forkortelsen PETO. Skibet har deltaget i flere internationale operationer, blandt andet i FN-blokaden i Adriaterhavet mod det tidligere Jugoslavien samt i UNIFIL ud for den libanesiske kyst. Skibet udgik af flådens tal 18. august 2009 og blev hugget op på Lindøværftets tidligere område i februar 2013.

Skibet er det tredje skib i søværnets historie, der har båret navnet Tordenskiold:
 Tordenskjold (fregat, 1854-1872)
 Tordenskjold (panserskib, 1882-1908)
 Peter Tordenskiold (korvet, 1982-2009)

Se også 
 Søværnet
 Niels Juel-klassen
 F354 Niels Juel
 F355 Olfert Fischer
 Iver Huitfeldt-klassen

Referencer

Eksterne links 

 Flådens historie: Peter Tordenskiold 

Korvetter fra Danmark
Hotel Hans Egede

Hotel Hans Egede er et firestjernet hotel med et femstjernet konferencecenter i Nuuk (Godthåb), Grønlands hovedstad. Det er opkaldt efter den dansk-norske missionær Hans Egede. Hotellet er beliggende på hovedgaden Aqqusinersuaq. Det har 156 værelser og 20 lejligheder ude i byen. På hotellet øverste etage er restauranterne Sarfalik og A Hereford Beefstouw. Det er almindeligt anvendt til konferencer.

Hans Egede
Virksomheder i Nuuk
Bygninger, konstruktioner og anlæg i Nuuk
L.H. Musgrove

L.H. Musgrove (Ukendt – hængt 23. november 1868) var en lovløs forbryder i Det Vilde Vesten i USA. Han var født i Como i Panola County i det nordvestlige Mississippi. Han flyttede i de tidlige 1850'ere til den sydlige del af USA, hvor han gik med på "goldrush" i Californien. Efter han var blevet arresteret for et mord i Fort Halleck, blev han taget til fange i Denver i Colorado, hvor fra det lykkes ham at flygte. Han blev senere i samme by hængt af en vred folkemasse. Han skulle efter sigende have myrdet 7 personer.

Lovløse i Det Vilde Vesten
Mordere fra USA
Personer henrettet ved hængning
Formskrift

Formskrift er en delvist sammenhængende håndskrift, der adskiller sig fra skråskrift ved ikke at have løkker på bogstaverne (dvs. i overlængden i b, h, k og l, underlængden i g, j, p og y samt både over- og underlængden i f). Den mere enkle »formskrift«, eller grundskrift, har afløst skolens undervisning i skråskrift.

Navnet formskrift er blevet brugt om flere løkkefri skrifter; men den ægte formskrift er kun den skrift, der i slutningen af 1940'erne blev udviklet i Norge af Alvhild Bjerkenes, og som blev introduceret i Danmark i 1952 af Christian Clemens Hansen (gymnastik- og skrivelærer på Hjørring Seminarium og mangeårig formand for Seminariernes Skrivelærerforening).

Skrivning
Flotille

En flotille [floˈtiljə] (: flotilla for 'lille flåde') er en sømilitær enhed. Orlogsfartøjer af samme type samles administrativt i eskadrer, fx torpedobådseskadrer. Flere eskadrer samles i flotiller, der igen samles i nummererede flåder, eller hele landes mariner. Operativt samles forskellige orlogsfartøjer i taskforces, der kan svare til en flotille.

I sidste halvdel af det 19. århundrede og første halvdel af det 20. var slagskibe og krydsere organiseret i eskadrer, mens mindre fartøjer som destroyere og undervandsbåde var organiseret i flotiller. Italiens Regia Marina havde fx samlet deres torpedobåde i adskillige Flottiglia MAS (Motoscafo Armato Silurante).    

I Bundesmarine er flåden samlet i to Einsatzflottillen, der er opdelt i flere Geschwader (eskadrer). Flotillerne ledes af flotilleadmiraler. 

Marinehjemmeværnet er opstillet i hjemmeværnsflotiller (HVF): 30 flotiller bestående af et hjemmeværnsfartøj med besætninger, fem bevogtnings- og nærforsvarsflotiller, svarende til et kompagni i Hæren samt musik- og stabsflotiller. 

Marinens Flyvevæsen (1913-1950) havde opdelt flyene i to luftflotiller: 1. Luftflotille på Margretheholm bestod af søfly (flyvebåde og pontonfly), og 2. Luftflotille på Avnø bestod af landfly.

29. august 1943 flygtede 13 af Søværnets fartøjer til det neutrale Sverige, med torpedobåden/bevogtningsfartøjet Havkatten som det største. Fartøjerne blev i starten oplagt i Karlskrona uden besætninger, men d. 22. september 1944 blev Den Danske Flotille oprettet som en pendant til Den Danske Brigade. Flotillen blev suppleret med DSB-færgen Storebælt og andre undslupne civile skibe fra det besatte Danmark. De blev brugt til at overføre landtropperne til Helsingør d. 5. maj 1945.

Sejlklubber kan afholde flotillesejladser, hvor en stor del af medlemmerne sejler til de samme havne.

Se også 
Militær enhed

Kilder 

Søkrig
Militære enheder
Poul Schiang

Poul Christian Schiang (23. maj 1904 i København – 24. maj 1981 i Sverige) var en dansk musiker og atlet medlem af Akademisk Idrætsforening i København.

Poul Schiang deltog i OL 1924 i Paris, hvor han blev slået ud i indledende heat på 100 meter. Han indgik også i det danske 4 x 100 meter hold, som blev slået ud i semifinalen.
Han vandt et dansk mesterskab på 100 meter.

Poul Schiang fik aldrig børn. - Men han var bror til Else Schiang, som fik sønnen Poul Henning, som senere lavede navneforandring til Schiang-Franck.

Danske mesterskaber 
  1924 100 meter 11,1

Personlige rekorder 
 100 meter: 10,8 (1923)

Eksterne henvisninger 
 

Sprintere fra Danmark
Danske OL-deltagere i atletik
Atleter fra Akademisk Idrætsforening
Personer fra København
Johanne Hesbeck

Ida Johanne Hesbeck (2. september 1873 i Varde – 25. marts 1927 i Holte) var en dansk fotograf.

Hun var datter af købmand Christoffer Johannes Hesbeck og Ida Theodora Elisabeth, født Nyegaard. Johanne Hesbecks far døde blot 35 år gammel, og hendes mor drev forretningen videre. Moderen giftede sig atter, men blev enke for anden gang.

Hesbeck har formentlig tidligt fattet interesse for fotografering, og det lykkedes hende at komme i lære hos tidens mest efterspurgte og innovative fotograf, kgl. hoffotograf Peter Elfelt. Her var hun ansat fra 13. maj 1905 til 1. september 1914. Der er ikke mange oplysninger at hente i Peter Elfelts arkiv, der opbevares på Det Kongelige Bibliotek ud over, at hendes navn optræder i Elfelts lommebog på listen over personer, der modtog et årligt julekort.

Efter udstået læretid flyttede Johanne Hesbeck flyttede i april 1915 til Holte i Søllerød Sognekommune, hvor hun boede til leje i ejendommen Esthersvej 4 (nu: Rønnebærvej 6), der var ejet af tømrermester Hemming Petersen. Senere købte hun selv huset, hvor hun slog dørene op for sit atelier. Hun tilbød primært portrætfotografering. Det viste sig at være en god lokalitet, for i de år voksede forstaden Ny Holte, og nye villaer skød op. Hun fik en solid kundekreds og leverede desuden i begrænset omfang fotos til Søllerød Tidende.

Hesbeck døde allerede 1927, kun 55 år gammel. Fotografen Ella Bach videreførte Hesbecks ateliervirksomhed helt frem til slutningen af 1970'erne. I 1980'erne blev Hesbecks gamle villa og atelier revet ned for at give plads til en parkeringsplads til Holte Midtpunkt.

Bach tog også vare på Hesbecks samling af glaspladenegativer, der nu findes på Rudersdal Museer. Samlingen omfatter ca. 4.000 glasplader i størrelsen 12 x 8 cm (visit) samt ca. 400 glaspladenegativer i størrelsen 16,5 x 12 (kabinet) optaget i perioden 1915-1927. Dertil skal lægges ca. 300 glaspladenegativer stereoskopfotos i varierende størrelser formodentlig optaget fra omkring 1895-1915.

Kilder og eksterne henvisninger 
http://musark.rudersdal.dk/database/hesbeck/

Personer fra Varde
Fotografer fra Danmark
Danskere i 1900-tallet
Egholm By

Egholm By er en landsby med 23 indbyggere (2008) på øen Egholm i Limfjorden . Byen er den eneste på Egholm og hører under Aalborg Kommune og er beliggende i Vesterkær Sogn.

Egholm nævnes første gang omkring år 1200. Det menes dog, at Egholm blev dannet ved en landhævning i stenalderen, ca. 8000-6000 år f.Kr. Egholm bestod oprindeligt af en klynge landbrugsejendomme. Med tiden kom der nogle parcelhuse og en automobilvirksomhed til, og for få år siden blev der etableret et kursuscenter. Egholm By har mest karakter af en tæt beplantning med enkelte gårde og huse.

Referencer 

Lokaliteter i Aalborg Kommune
Egholm (Limfjorden)
Rasmus Andersen

Rasmus Andersen kan henvise til flere danskere:

 Rasmus Andersen (præst) (1848-1930) – sognepræst
 Rasmus Andersen (restauratør) (1848-1932) – restauratør
 Rasmus Andersen (sagfører) (1849-1926)– sagfører
 Rasmus Andersen (bankdirektør) (1854-1928) – bankdirektør
 Rasmus Andersen (gårdejer) (1854-1930) – gårdejer
 Rasmus Andersen (billedhugger) (1861-1930) – billedhugger

Se også:
 Vilhelm Andersen (1864-1953) – forfatter og litterat (fulde navn: Vilhelm Rasmus Andreas Andersen)
Kinas genforening i 1928

Kinas genforening i 1928, bedre kendt i kinesisk historie som Nordøst Flag-udskiftning (kinesisk: 東北易幟|s=东北易帜), henviser til, at Zhang Xueliang den 29. december 1928 dekreterede, at udskifte samtlige flag for Beiyang-regeringen i Manchuriet med nationalistregeringens flag for derved at markere, at Kina nu var samlet i een stat efter den forudgående kinesiske borgerkrig.

Baggrund 

I april 1928 var Chiang Kai-shek blevet genindsat som hærfører for Den nationale Revolutionshær, hvilken stilling han havde trukket sig fra tidligere efter at have påtaget sig ansvarer for spaltningen af KMT under det første nordkinesiske felttog i 1926–1927. Han fortsatte med det andet nordkinesiske felttog og nærmede sig Peking i slutningen af maj. Beiyang-regeringen i Peking blev tvunget til at gå af som følge af, at Zhang Zuolin overlod Peking for at vende tilbage til Manchuriet, men blev myrdet i Huanggutun af den japanske Kwantung-arme. Manchuriet forblev imidlertid på Fengtian-klikens hænder og vedblev at udhænge Beiyang-regeringens flag. De endelige mål for felttoget var således ikke opfyldte.

Forløbet 

Straks efter, at Zhang Zuolin var død, vendte Zhang Xueliang tilbage til Shenyang for at overtage sin faders gamle stilling. Den 1. juli indgik Zhang Xueliang en våbenhvile med den nationale revolutionshær og erklærede, at han ikke ville blande sig i landets genforening. Japanerne var utilfredse med dette skridt og forlangte, at Zhang skulle erklære Manchuriet et selvstændigt land. Zhang Xueliang nægtede at imødekomme det japanske krav og fortsatte genforeningsprocessen. Den 3. july ankom Chiang Kai-shek til Peking og meødtes her med udsendinge fra Fengtian-kliken for at drøfte en fredelig løsning. Disse drøftelser afspejlede de modstridende interesser mellem USA og Japan om graden af indflydelse i kinesiske anliggender, efter som USA støttede Chiang Kai-shek i dennes genforeningsbestræbelser med Manchuriet. Under pres fra USA og Storbritannien forblev Japan isoleret i dette spørgsmål. Den 29. december tilkendegav Zhang Xueliang så, at samtlige flag i Manchuriet skulle skiftes ud og godkendte den nationalistiske regerings overherredømme. To dage senere udpegede nationalistregeringen Zhang som leder af Nordøstarmeen. Kina var hermed for en kort stund formelt genforenet.

Betydning 

Begivenheden spillede utvivlsomt en rolle for, at Japan i 1931 invaderede Manchuriet og i 1932 fik udvirket udråbelsen af den nye selvstændige stat Manchukuo.

Noter 

Genforening i 1928
Palma de Mallorca Lufthavn

Palma de Mallorca Lufthavn, (spansk: Aeropuerto de Palma de Mallorca), (omtalt Son Sant Joan Airport) (IATA: PMI, ICAO: LEPA) er en international lufthavn på Mallorca i Spanien. I 2009 ekspederede den 21.203.028 passagerer, 177.492 flybevægelser og 17.086 tons fragt, hvilket gør den til landets tredje travleste, efter Madrid-Barajas Lufthavn og Barcelona Lufthavn.

Lufthavnen er placeret på den vestlige del af Mallorca ved landsbyen Can Pastilla, 8 km syd/øst for centrum af Palma de Mallorca. Byggeriet begyndte i 1958 og skulle afløse Son Bonet Flyveplads (Aeródromo de Son Bonet) der var blevet for lille til den øgede trafik med turister til øen. De nye faciliteter åbnede for indenrigs- og udenrigsflyvninger 7. juli 1960. Palma de Mallorca Lufthavn dækker et areal på 6.3 km2 og har 4 terminaler der kan håndterer 12.000 passagerer i timen, og en årlig kapacitet på i alt 25 millioner passagerer.

Trafiktal

Referencer

Eksterne henvisninger 

 Palma de Mallorca Lufthavns officielle hjemmeside 

Lufthavne i Spanien
Etableret i 1960
Lufthavn